Rossiyaning Perm o‘lkasida MusicAeterna orkestri sozandalari avtohalokatga uchradi

Rossiyaning Perm o‘lkasidagi MusicAeterna orkestri sozandalari yo‘l-transport hodisasiga yo‘liqdi. Bu haqda “TASS” xabar bermoqda. 

Avtohalokat Perm—Yekaterinburg trassasining 307-kilometrida sodir bo‘ldi. Sozandalarning Peugeot 308 avtomobiliga kelib urilgan Volkswagen Jetta haydovchisi mast bo‘lgani aniqlandi.
Peugeot’ni boshqarayotgan valtornachi Vladimir Garkusha halok bo‘ldi, uning hamrohi, violonchel ustasi Anna Morozova kasalxonaning reanimatsiya bo‘limiga yotqizilgan.